Choroščiaus Branickių rūmai

Choroščiaus Branickių rūmai () – vieni iš Branickių šeimos rūmų, pastatyti 1745-1771 metais Choroščiaus mieste. Rūmų statybas finansavo didysis karūnos etmonas Janas Klemensas Branickis. Rūmų parkas užima apie 25 ha ploto, jame yra kelios dirbtinės salelės bei vandens kanalai.

Istorija

Rūmai pastatyti ant Horodniankos upės dešiniojo kranto. Parengiamieji rūmų statybos darbai prasidėjo 1725 metais. 1748-1750 m. buvo ruošiama parko vieta. Parko plano rengime dalyvavo ir etmono žmona, karaliaus Stanislovo Augusto Poniatovskio sesuo Izabela Poniatovska. Parke buvo kasami kanalai ir sodinami medžiai. Parko išdėstymas simetriškas, su mažais tiltukais virš kanalų. 1752 m. buvo užbaigti parko tvarkymo darbai. 1915 m. rūmuose buvo įkurta ligoninė, kuri veikė iki 1933 m., kai rūmai jau buvo taip sugriuvę, kad buvo nebetinkami naudoti. Po II pasaulinio karo buvo nuspręsta rūmus atstatyti. Šiuo metu rūmuose veikia Choroščiaus rūmų interjero muziejus. 1956 m. kovo 22 d. rūmai buvo įtraukti į Palenkės vaivadijos saugomų istorijos paminklų sąrašą.

 Galerija 

Nuorodos

 Muziejaus tinklalapis (lenk.);
 Palenkės vaivadijos saugomų istorijos paminklų sąrašas (lenk.).

Kategorija:Choroščo architektūra
Kategorija:Istoriniai paminklai Palenkės vaivadijoje
Kategorija:Rūmai Palenkės vaivadijoje
Kategorija:Branickiai